Publio Fausto Andrelini

Publio Faŭsto Andrelini (1462-1518) estis itala poeto, humanisto kaj beletristo. Li estis protektito de la francaj reĝoj Ludoviko la 12-a (1462-1515) kaj Karlo la 8-a (1470-1498) kaj verkis sennombrajn librojn. En 1488, li studis en Parizo kaj en la venonta jaro jam estis profesoro pri homsciencoj en la universitato.

Li iĝis poeto en la kortego de Ana de Bretonio (1477-1514), la reĝino de du reĝoj. Li ankaŭ apartenis al la eta cirklo de humanistoj, kreita de Roberto Gagino (1433-1501), kun kiu Erasmo starigis amikrilatojn kiam li unue alvenis al Parizo.The Correspondence of Erasmus: Letters 1 to 141, 1484-1500, Desiderius Erasmus Faŭsto Andrelini donis lecionojn pri "La Sfero" de Johano de Sakrobosko (1195-1256), en la Universitato de Parizo, en 1496.Encyclopedia.com

 Vivo 
En la Studio bolognese li diplomiĝis pri kanona juro kaj tie li enamikiĝis al la fratoj Bessarione kaj Nestore Malvezzi (m. 1488) kiu plej verŝajne rekomendis lin al Ludovico Gonzaga (1460-1511), episkopo de Mantovo, kiu loĝis en Romo. Tie li ekpartoprenis en la Roma Akademio, fondita de Pomponio Leto (1428-1498), adoptas la antaŭnomon Publion al tiu de Faŭsto kaj notindiĝis pro la alta kvaliteco de siaj latinaj versoj. En Romo li konatiĝis ankaŭ kun la humanisto Antono Urceo Kodro (1446-1500), kiu tiam instruadis en Forlì.

La amversoj skribitaj de Andrelini faris grandan sukceson en la Roma Akademio. Pomponio Leto sukcesis ĉe la imperiestro Frederiko la 3-a la privilegion pri atribuado de la poeziaj laŭroj. En 1483, inter tiuj kiuj recitis versojn en la kristnaska jarfesto de la Akademio en Romo estis Andrelini. Tamen li ricevis la premion nur en la sekvanta jaro post recitado de kristknaska odo. Tiuepoke li jam estis iĝinta unu el la familianoj de la episkopo el Mantovo. Tiam, junie de tiu jaro li kuniĝis al sia protektanto en Bracciano, kien li estis rifuĝinta pro la pestepidemio kiu ekaperis en Romo. Tamen, la servado al Gonzaga ne kontentigis la poeton kaj li decidis elmigri al Francio ĉirkaŭ la 5-a de septembro 1488, kun rekomendoletero de la episkopo al la grafo Gilbert de Montpensier (1443-1496) kaj lia edzino Chiara Gonzaga (1464-1502).

En Parizo li implikiĝis en kvereloj, pro kialoj de rivaleco kaj envio, kun aliaj italaj humanistoj, kiuj instruis en Parizo. Unue kun Cornelio Vitelli, kiu estis devigata interŝanĝi Parizon je Anglio, poste kun Ĝirolamo Balbi, kiu akuzis lin pri herezaĵo, devigante lin lasi la francan ĉefurbon al Poitiers kaj poste Tuluzo, kie li ankaŭ instruis. Andrelini decidis prepari sian reiron al Parizo apogante sin sur pli influaj altstaraj figuroj.

Al la kanceliero Guillaume de Rochefort (1433-1492) li dediĉis poezion "Livia" (tre aprezita nomo de la forlianoj, pro tio ke ĝi temas pri antikva nomo de la urbo "Forum Livii" latine), iu kolekto da latinaj ampoezioj komponitaj en Italio antaŭ dek jaroj, kiun li publikigis en Parizo, en 1490. En 1491, li komponis memorigan eklogon okaze de la geedzeco inter Karlo la 8-a (1470-1498) kaj Ana de Bretonio (1477-1514), krom tenadi bonajn interrilatojn kun la humanisto Roberto Gagino. En 1493, li tiam reiris al Parizo, dum Ĝirolamo Balbi malproksimiĝis, al kiu li dediĉis sian eklogon "De fuga Balbi".

 Verkaro 

 Livia sive amorum libri quattuor, 1490
 Ad Guidonem Rupefortem
 Elegiae, 1494
 De fuga Balbi ex urbe Parisia, 1496Who's who in Gay and Lesbian History: From Antiquity to World War II, Volume 1, Robert Aldrich, Garry Wotherspoon
 De Neapolitana Fornoviensique victoria, 1496
 De influentia siderum, 1496
 Querela Parisiensis pavimenti, 1496
 Carmen panegyricum ad Carolum Francorum regem, 1497
 Bucolica Fau. Bucolica Fausti poetae laureati perdiligenter emendata, cum ..., 1497, 1551
 De moralibus et intellectualibus virtutibus, 1497
 De obitu Caroli octavi deploratio, 1500
 De Cancellarii ingressu in urbe Parrhisia, 1500
 De captivitate Ludovici Sphortiae, 1500
 De secunda victoria Neapolitana, 1502
 Ad sanctam Eucharistiam carmen, 1502
 De Virgine Christum crucifixum in gremio suo deflente carmen, 1502
 De gestis Legati, 1503
 Publij Fausti Andrelini ... De obitu Caroli Octaui deploratio. Eiusdem de ... 1505
 Deploratio de morte Petri Coardi, 1505
 Epistolae proverbiales et morales, 1508
 De regia in Genuenses victoria libri tres, 1509
 Epistola in qua Anna gloriosissima Francorum regina exhortatur maritum regem Ludovicum duodecimum ut expectatum in Galliam adventum maturet posteaquam de prostratis a se Venetis triumphavit, 1510
 Ecloga moralissima, 1512
 Hecatodistichon, 1512
 Pia et emuncta opuscula, 1513
 Epithalamium Fausti de Claudia regia et Francisco Valesiorum duce, 1514
 In Annam Francorum reginam panaegyricon, 1515
 Praefactiones duae, altera de vivente altera de mortua Anna Francorum regina, 1517
 De pacifica successione
 Publii Fausti Andrelini, Foroliviensis, clarissimi poetae laureati ad litteratissimum Robertum Guaguinum, Divi Maturini Parisiensis ministrum bene merentem carmenPanfilo Sasso epigrammaton libri 4, 53
 Disticha Publii Fausti Andrelini Foroliuiensis poëtae laureati, cum Ioannis ..., 1539 Publio Fausto Andrelini, Johannes Raenerius, Johannes Maurus Constantianus

 Literaturo 
 Dizionario Biografico degli Italiani
 WorldCat Identities
 Handbuch Gelehrtenkultur der Frühen Neuzeit, Volume 1, Herbert Jaumann
 Bibliothèque Nationale de France
 Chalmers' Biography

 Vidu ankaŭ 

 Johano de Sakrobosko (1195-1256)
 Pomponio Leto (1428-1498)
 Robert Gaguin (1433-1501)
 Gilbert de Montpensier (1443-1496)
 Guillaume Briçonnet
 Antono Urceo Kodro (1446-1500)
 Girolamo Balbi (1450-1535)
 Georges la 1-a de Amboazo (1460-1510)
 Ludovico Gonzaga (Mantovo) (1460-1511)
 Ludoviko la 12-a (1462-1515)
 Jodocus Badius Ascensius (1462-1535)
 Guillaume Budé (1468-1540)
 Karlo la 8-a (1470-1498)
 Ana de Bretonio (1477-1514)
 Girolamo Aleandro (1480-1542)
 Beatus Rhenanus (1485-1547)
 Ottmar Luscinius (1487-1537)
 Georges la 1-a de Amboazo (1488-1550)
 Francisko la 1-a (1494-1547)
 Klaŭda de Francio (1499-1524)

 Referencoj 

Kategorio:Italaj poetoj
Kategorio:Italaj beletristoj
Kategorio:Italaj humanistoj
Kategorio:Universitato de Parizo
Kategorio:Universitato de Bolonjo
Kategorio:Universitato de Tuluzo